**ELŐTERJESZTÉS**

Tiszavasvári Város Önkormányzata Képviselő-testületének

**2017. május 25-én** tartandó ülésére

**Az előterjesztés tárgya:** Köztisztasági feladatok ellátása céljából konténeres hulladékszállítás szolgáltatásra kiírt közbeszerzési eljárásról

**Melléklet:**

**A előterjesztés előadója:** **Dr. Fülöp Erik polgármester**

**Az előterjesztést témafelelőse:** Petruskáné dr. Legeza Tímea osztályvezető

**Ügyiratszám:** 11274/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1. 10. |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetősége** |
|  |  |  |
|  |  |  |

Egyéb megjegyzés:

…………………………………………………………………………………….……………………………………………………………………………………………………………….

Tiszavasvári, 2017. május 16.

Petruskáné dr. Legeza Tímea

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Petruskáné dr. Legeza Tímea

**ELŐTERJESZTÉS**

- a Képviselő-testülethez -

**Köztisztasági feladatok ellátása céljából konténeres hulladékszállítás szolgáltatásra kiírt közbeszerzési eljárásról**

Tisztelt Képviselő-testület!

1. Településünkön a hulladékszállítási közszolgáltatási feladatokat **az Észak-Alföldi Környezetgazdálkodási Nonprofit Kft.,** mintKözszolgáltató 2014. július 1. napjától végzi **a Térségi Hulladék-Gazdálkodási Kft. alvállalkozó bevonásával.**

*„A települési önkormányzat az önkormányzati hulladékgazdálkodási közfeladat ellátását a közszolgáltatóval kötött hulladékgazdálkodási közszolgáltatási szerződés útján biztosítja”.* A 34. § (1) – (2) bekezdése szerint: *A települési önkormányzat az önkormányzati hulladékgazdálkodási közfeladat ellátására a közszolgáltatóval írásbeli szerződést köt. A települési önkormányzat az önkormányzati hulladékgazdálkodási közfeladat ellátására csak 1 hulladékgazdálkodási közszolgáltatási szerződést köthet.*

Tiszavasvári Város Önkormányzat Képviselő-testületének **26/2014. (VIII.4.) a hulladékgazdálkodási közszolgáltatás ellátásáról szóló önkormányzati rendelet 2. § (2)** alapján: *,,A Közszolgáltató tevékenysége kiterjed a Ht. 42. § (1) bekezdésében foglalt valamennyi feladatellátásra,* ***kivéve a Ht. 42. § (1) bekezdés d) pontjában foglalt feladatokat.”***. **A hulladékról szóló 2012. évi CLXXXV. törvény** (továbbiakban: **Ht.**) ***42. § (1) bekezdés d) pontja*** kimondja, hogy a közszolgáltató az **elhagyott, illetve ellenőrizetlen körülmények között elhelyezett *hulladékot összegyűjti, elszállítja, gondoskodik a hulladék kezeléséről, ha erre a települési önkormányzattal megkötött hulladékgazdálkodási közszolgáltatási szerződése kiterjed.***

A közszolgáltatási szerződés nem terjed ki az elhagyott, illetve ellenőrizetlen körülmények között elhelyezett hulladék összegyűjtésére, kezelésére, ezért erre, valamint *Magyarország helyi önkormányzatairól szóló 2011. évi CLXXXIX. törvény* (továbbiakban: Mötv.) 13. § (1) bekezdés 5. pontjában meghatározott - az **önkormányzatnak a köztisztasági feladatok ellátására irányuló – kötelezettségére tekintettel külön szerződés megkötése szükséges.**

Mötv. 13. § (1) bekezdése 5. pont: A helyi közügyek, valamint a helyben biztosítandó közfeladatok körében ellátandó **helyi önkormányzati feladatok** különösen: környezet-egészségügy, ami magában foglalja: **köztisztaság,** települési környezet tisztaságának biztosítása**,** rovar- és rágcsálóirtás feladatokat.

A Ht. 61. § (4) bekezdése értelmében „Ha a közterületen elhagyott, illetve ellenőrizetlen körülmények között elhelyezett hulladék – **ideértve a településtisztasági feladatok körébe tartozó hulladékot is** – korábbi birtokosa vagy tulajdonosa a hulladék elszállítására és kezelésére vonatkozó kötelezettségének nem tesz eleget, **a hulladék elszállításáról és kezeléséről a települési önkormányzat** a közszolgáltatóval vagy **más hulladékgazdálkodási engedéllyel rendelkező gazdálkodó szervezettel kötött szerződés útján gondoskodik**.”

Már ekkor megvizsgáltuk azt, hogy a szolgáltatásra vonatkozó **szerződés megkötéséhez közbeszerzési eljárást kell lefolytatni**, tekintettel arra, hogy már most ismert – fent ismertetett jogszabályhelyek alapján - **az a tény, hogy ennek a feladatnak a megoldásáról az önkormányzatnak hosszú távon gondoskodnia kell.**

A Képviselő-testület *235/2016. (VIII.15.) Kt. számú határozatával* elfogadta a jelenleg hatályos szállítási szerződést, és felkért, hogy a szolgáltatás folyamatos biztosítása érdekében készítsem elő a közbeszerzési eljárás lefolytatásához szükséges anyagot, melynek jelen előterjesztéssel teszek eleget.

A jelenleg hatályos szerződés **a közbeszerzési eljárás eredményes lefolytatásának időpontjáig**, **legfeljebb azonban 2017. augusztus 15. napjáig tart.** Jelen előterjesztés tárgya tehát a folyamatos feladatellátás biztosítása érdekében **közbeszerzési eljárás kiírása** az alábbiak szerint:

A közbeszerzésekről szóló 2015. évi CXLIII. törvény (továbbiakban: Kbt.) alapján – egyeztetve az önkormányzat közbeszerzési tanácsadójával - a közbeszerzési kötelezettség az alábbiak szerint alakul:

A szerződés tárgyát képező szolgáltatás tekintetében **a közbeszerzési értékhatár nettó 15 millió forint,** amelyhez az ellenszolgáltatást **becsült értéken** kell figyelembe venni az alábbiak szerint:

**Kbt. 17. § (3) bekezdése értelmében:** A szolgáltatás becsült értéke olyan szerződés esetében, amely nem tartalmazza a teljes díjat:

*a)* határozott időre, négy évre vagy annál rövidebb időre kötendő szerződés esetén a szerződés időtartama alatti ellenszolgáltatás;

*b)* határozatlan időre kötött szerződés vagy négy évnél hosszabb időre kötendő szerződés esetén a havi ellenszolgáltatás negyvennyolcszorosa.

Jelen előterjesztés tárgya szerinti szolgáltatásra a **Kbt. 113. §-a szerinti eljárást kell lefolytatni**, mely szabályozza, **hogy az ajánlatkérőnek a nemzeti eljárásrendben összefoglaló tájékoztatással meghirdetett eljárás esetén hogyan kell a gazdasági szereplőket ajánlattételre felhívnia.**

A törvényi szabályozás indokolása szerint az **ajánlatkérő** beszerzésének előkészítésekor maga is köteles a piacot felmérni, és legalább **három olyan gazdasági szereplőt azonosítani,** aki a szerződés teljesítésére alkalmas, és a szerződés iránt potenciálisan érdeklődő gazdasági szereplő lehet. Ezen gazdasági szereplők **személyéről szóló értesítést az összefoglaló tájékoztatással egyidejűleg meg kell küldeni a Közbeszerzési Hatóságnak**. A megjelölt gazdasági szereplők mellett az ajánlatkérő köteles mindazokat felhívni az eljárásban való részvételre, illetve ajánlattételre, akik az összefoglaló tájékoztatás alapján érdeklődésüket jelezték. Az ajánlatkérő a megjelölt legalább három gazdasági szereplőt mindenképpen felhívja részvételre, illetve ajánlattételre, és rajtuk kívül minden további gazdasági szereplőnek megküldi az eljárást megindító felhívást, aki jelezte érdeklődését a beszerzés iránt.

Az ajánlatkérő az ajánlatok, illetve a részvételi jelentkezések bontásakor ismerteti, hogy mely gazdasági szereplőknek küldte meg saját elhatározásból az eljárást megindító felhívást.

A testület által elfogadott összefoglaló tájékoztató **feltöltésre kerül a Közbeszerzési Hatóság adatbázisába**, melytől számított legalább 5 nap áll rendelkezésre a jelentkezésre, majd ezt követően a tájékoztató tartalmával megegyező tartalmú közbeszerzési felhívás kerül közzétételre.

A Kbt. 16.§-a értelmében a közbeszerzés értékén a közbeszerzés megkezdésekor annak tárgyáért az adott piacon általában kért vagy kínált teljes ellenszolgáltatást kell érteni**. A konténeres hulladékszállítás, mint szolgáltatás becsült értéke egy évre 5.712.000 ft./év +   
ÁFA, mely 8 db konténer szállítás/kezelés/ártalmatlanítás díját foglalja magába. (16 alkalom/hónap) Tartalmazza továbbá a 8 db konténer bérleti díját: 336.000 Ft. + ÁFA/év.**

Ennek megfelelően a folyamatos feladatellátás érdekében 5 éves időtartamra javaslok szerződést kötni, mely esetben viszont a **becsült érték** a fentebb hivatkozott jogszabályhely értelmében (Kbtv. 17. § (3) bek. b.) pontja) **meghaladja a közbeszerzési értékhatárt.**

A közbeszerzési dokumentáció része lesz a **vállalkozási szerződés**, amely alapján a nyertes ajánlattevő a szolgáltatást ellátja.

**A szerződés tárgya** konténeres hulladékszállítás, **8 db** **5000 literes konténerek bérlése és az összegyűjtött kommunális hulladék elszállítása és ártalmatlanítása az havonta 2 alkalommal, illetve az önkormányzat igénye szerint soron kívüli esetben is.**

**Jelenleg az alábbi táblázatban felsorolt helyekről történik konténeres hulladékszállítás:**

|  |  |  |  |
| --- | --- | --- | --- |
|  | **Helymeghatározás** | **Konténerek száma** | **Ürítés gyakorisága** |
| **1.** | Erdő u. | 1 db | 2 hetente |
| **2.** | Keskeny u. | 1 db | 2 hetente |
| **3.** | Kun Béla u. | 1 db | 2 hetente |
| **4.** | Bereznai u. | 1 db | 2 hetente |
| **5.** | Víz u. | 1 db | 2 hetente |
| **6.** | Józsefháza | 1 db | 2 hetente |
| **7.** | Széles | 1 db | 2 hetente |
| **8.** | Jázmin u. | 1 db | 2 hetente |

A fenti táblázatban szereplő ürítési gyakoriság mellett lehetőség van a 2 heti szállítási időponton kívül, szükséges esetben soron kívüli szállítást kérni majd a vállalkozótól, a szerződésben foglalt egyéb feltételeknek megfelelően, melynek megrendeléséről a polgármester jogosult dönteni.

A fentiek alapján kérem a Tisztelt Képviselő-testületet, hogy az előterjesztést megtárgyalni, a határozat-tervezetet elfogadni szíveskedjenek.

Tiszavasvári, 2017. május 17. **Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2017. (V.25.) Kt. számú**

**határozata**

**Köztisztasági feladatok ellátása céljából konténeres hulladékszállítás szolgáltatásra kiírt közbeszerzési eljárásról**

Tiszavasvári Város Önkormányzata Képviselő-testülete **„Köztisztasági feladatok ellátása céljából konténeres hulladékszállítás szolgáltatásra kiírt közbeszerzési eljárásról”** szóló előterjesztést megtárgyalta, és az alábbi határozatot hozza:

1. A **köztisztasági feladatok ellátása céljából konténeres hulladékszállítás szolgáltatás** ellátására irányuló **közbeszerzési eljárás** **összefoglaló tájékoztatóját** a határozat 1. melléklete szerinti tartalommal határozza meg.
2. Dönt arról, hogy a **köztisztasági feladatok ellátása céljából a konténeres hulladékszállítás szolgáltatást** jelen határozat 2*. mellékletében* foglalt szerződés **alapján kívánja biztosítani**, azzal, hogy elfogadja a jelen határozat 2. mellékletét képező szerződést.
3. Tudomásul veszi, hogy a közbeszerzési eljárásban a jelen határozat 1. mellékletét képező összefoglaló tájékoztatóval azonos tartalmú közbeszerzési felhívás kerül közzétételre.
4. Dönt arról, a közbeszerzési felhívást az alábbi 3 gazdasági szereplő részére küldi meg:

……………………………………….

………………………………………..

………………………………………..

1. Felhatalmazza a polgármestert, hogy gondoskodjon a közbeszerzési eljárás lefolytatásához szükséges intézkedések megtételéről.

**Határidő**: azonnal, illetve **Felelős**: Dr. Fülöp Erik polgármester esedékességkor

**…/2017. (…) Kt. számú határozat 1. melléklete**

**Összefoglaló tájékoztatás**

*A Kbt. 113. § (1) bekezdés szerinti eljárások esetében.*

*Az érdekelt gazdasági szereplőknek tájékoztatniuk kell az ajánlatkérőt arról, hogy érdeklődnek az eljárás iránt.*

*A Közbeszerzési Hatóság honlapján történő közzétételre.*

**I. szakasz: Ajánlatkérő**

**I.1) Név és cím(ek)**1 *(jelölje meg az eljárásért felelős összes ajánlatkérőt)*

|  |  |  |
| --- | --- | --- |
| Hivatalos név: Tiszavasvári Város Önkormányzata | | |
| Postai cím: Városháza tér 4. | | |
| Város: Tiszavasvári | Postai irányítószám: 4440 | Ország: Magyarország |

**I.2) Kommunikáció**

|  |
| --- |
| Az érdeklődés jelzésére szolgáló elérhetőség:  Az érdeklődés jelzésére szolgáló elérhetőség: Dr. Éles J. Viktória Felelős akkreditált közbeszerzési szaktanácsadó Lajstromszám: 00411  4032 Debrecen, Bem tér 11/C fsz. 14.  Tel: 06/ 30 626 01 72  Fax:06/42 275 000  E-mail: [drelesjv@gmail.com](mailto:drelesjv@gmail.com) |

**II. szakasz: Tárgy**

**II.1) Meghatározás**

|  |
| --- |
| **II.1.1) A szerződés típusa** ˇ Építési beruházás ˇ Árubeszerzés ˇ X  Szolgáltatásmegrendelés |
| **II.1.2) A szerződés tárgya:** Konténeres hulladékszállítás, ártalmatlanítás, kezelés Tiszavasvári Város Önkormányzata részére. |
| **II.1.3) A közbeszerzés mennyisége:**  (az építési beruházás, árubeszerzés vagy szolgáltatás jellegének megfelelően)  8 db 5000 literes gyűjtőedény heti két alkalommal való elszállítása, 727 t  Ajánlatkérő az elszállítandó mennyiségtől +30 %-al eltérhet, változatlan szerződési feltételek mellett. |
| **II.1.4) A szerződés időtartama, vagy a teljesítés határideje**  Időtartam hónapban: [60] vagy napban: [ ]  vagy a teljesítés határideje: *(éééé/hh/nn)* |
| **II.1.5) A teljesítés helye:** Tiszavasvári belterülete  A Kihelyezett konténerek a következő utcákban találhatóak  **1. Széles u.**  **2. Erdő u.**  **3. Keskeny u.**  **4. Kun Béla u. 1.**  **5. Bereznai u.**  **6. Víz u.**  **7. Józsefháza**  **8. Jázmin u.** |

|  |
| --- |
| **III. szakasz: Értékelési szempontok** |
| **III.1) Értékelési szempontok:**  **o Az alábbi értékelési szempontok**  **X Minőségi szempont - Megnevezés: / Súlyszám:1 2 3**  1 Késedelmi kötbér mértéke Ft / nap 2  2 1 fő 11/1996.(VII.4.) KTM r. 2. § c) pontja szerinti képzettséggel rendelkező környezetvédelmi megbízott szakember, akinek a hulladékkezelés területén szerzett szakmai tapasztalata: ..év. (min. 1 év) 1  4 Települési rendezvényeken (évi 2 alk.,max. 5m3/rend.) és a települési„szemétgyűjtési akció”keretében összegyűjtött vegyes(nem veszélyes)hulladék esetén, térítésmentes eseti gyűjtőedény bizt. (Igen / nem) 2  **o Költség szempont - Megnevezés: / Súlyszám:1 3**  **X Ár szempont** - Súlyszám: 54 |

**IV. szakasz: Jogi információ**

**IV.1) Részvételi feltételek**

|  |
| --- |
| **IV.1.1) Alkalmassági minimumkövetelmény(ek):**  Az ajánlattevő szerződés teljesítéséhez szükséges pénzügyi és gazdasági alkalmassága igazolható:  - A 321/2015.(X.30.) Korm. rendelet 19.§ (1) bekezdés a) pontja alapján valamennyi cégkivonatban szereplő bankszámlára vonatkozóan a számlavezető pénzügyi intézménytől származó az eljárást megindító felhívás megküldésének napjától nem régebbi nyilatkozatával, az ajánlattevő pénzügyi helyzetéről, attól függően, hogy az ajánlattevő mikor jött létre, illetve mikor kezdte meg a tevékenységét, amennyiben ezek az adatok rendelkezésre állnak. A nyilatkozatot az alábbi tartalommal kell csatolni:  - mióta vezeti az ajánlattevő a bankszámláját,  - volt-e a számlájával szemben 30 napot meghaladó sorban állás az eljárást megindító felhívás feladásának napja és az azt megelőző 12 hónap időtartamban.  P2.) Ajánlattevőnek a Kbt. 65. § (1) bekezdés a) pontja és a 321/2015. (X. 30.) Korm. r. 19. § (1)bekezdésének d) pontja alapján csatolnia kell a környezetvédelmi felelősségbiztosítás fennállására vonatkozó igazolást. Az igazolás történhet: - a biztosítási kötvény/ek másolatának csatolásával, azzal, hogy amennyiben a biztosítási kötvény/ek alapján a biztosítási díj fedezettsége nem állapítható meg, úgy csatolandó az utolsó biztosítási díj megfizetésére vonatkozó okirat (csekkmásolat; átutalási bizonylat) is;  - biztosítótól származó igazolással.  Az igazolásnak egyértelműen tartalmaznia kell a biztosított tevékenység/tevékenységek körét, a biztosítás mértékét és biztosítás időtartamát.  P1.) Alkalmatlan az ajánlattevő, ha nem rendelkezik legalább 10.000.000.- Ft/év és 1.000.000.-Ft/káresemény limitű környezetvédelmi felelősségbiztosítással. P2.) Alkalmatlan a szerződés teljesítésére az ajánlattevő, (közös ajánlattevők), amennyiben  - a számlavezető pénzügyi intézményeitől származó nyilatkozatok alapján, bármely bankszámláján az eljárást megindító felhívás feladásának napja és az azt megelőző 12 hónap időtartamban 30 napot meghaladó sorban állás volt.  A Kbt. 65. § (6) bekezdése alapján közös ajánlattétel esetén a P1.-P2.) alkalmassági minimumkövetelménynek a közös ajánlattevők együttesen is megfelelhetnek. Azon követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, az együttes megfelelés lehetősége értelmében elegendő, ha közülük egy felel meg. Az P1.-P2.) pont szerinti alkalmassági követelménynek ajánlattevő bármely más szervezet (vagy személy) kapacitására támaszkodva is megfelelhet a Kbt. 65. § (7)-(8) bekezdésekben foglalt rendelkezések szerint.  **III.1.3) Műszaki, illetve szakmai alkalmasság**  A 321/2015 (X.30.) Korm rendelet 21.§ (3) bekezdés a) pontja alapján, az eljárást megindító felhívás megküldéstől visszafelé számított három év legjelentősebb települési szilárd, konténeres hulladék gyűjtésére és szállítására vonatkozó szállításainak ismertetésével, legalább az alábbi tartalommal: a teljesítés ideje és helye; a szerződést kötő másik fél, a szállítás tárgya, ellenszolgáltatás nettó összege és a szolgáltatás mennyiségére utaló más adat valamint arra vonatkozó nyilatkozat, hogy a teljesítés az előírásoknak és a szerződésnek megfelelően történt-e.  Alkalmatlan az Ajánlattevő, ha nem rendelkezik az eljárást megindító felhívás megküldésétől visszafelé számított három évben, összesen legalább 1 db települési szilárd, konténeres hulladék gyűjtésére és szállítására vonatkozó, az előírásoknak és a szerződésnek megfelelően teljesített referenciával, amely esetében az éves teljesített mennyiség mértéke elérte vagy meghaladta a 700 t vagy a nettó 20 millió Forint/év összeget és tartalmazott elkülönített gyűjtést is. |
| **IV.1.2) Fenntartott szerződésekre vonatkozó információk**2  o A szerződés a Kbt. 114. § (11) bekezdése szerint fenntartott |
| **IV.1.3) A Kbt. 75. § (2) bekezdés *e)* pontjának alkalmazására vonatkozó információk:**  Ajánlatkérő nem alkalmazza a Kbt. 75. § (2) bekezdés e) pontját |

**V. szakasz: Eljárás**

**V.1) Adminisztratív információk**

|  |
| --- |
| **V.1.1) Az eljárás iránti érdeklődés jelzésének határideje**  Dátum: *(2017/07/10)* Helyi idő: *(10:00)* |

**VI. szakasz: Kiegészítő információk**

**VI.1) További információk:**

|  |
| --- |
| **VI.1.1) Ajánlatkérő felhívja a gazdasági szereplők figyelmét, hogy érdeklődésüket az eljárás iránt az I.2) pontban megadott címen a IV.2.1) pontban meghatározott időpontig jelezzék.** |
| **VI.1.2) További információk:**  I. Felhívjuk az érdeklődő gazdasági szereplők figyelmét, hogy az érdeklődés jelzésére a Kbt. 41. § -a irányadó azzal az eltéréssel alkalmazandó, hogy az elektronikus úton tett nyilatkozatot a gazdasági szereplőknek nem szükséges elektronikus aláírással ellátni.  Erre tekintettel az érdeklődő gazdasági szereplők elektronikus úton az érdeklődés jelzésére egyszerű e-mai üzenet és fax!!!! megfelelő!) Faxon vagy postai ill. közvetlen kézbesítés útján történő jelentkezés lehetséges.  Kérjük érdeklődésüket az alábbi adatok feltüntetésével jelezzék: Érdeklődő neve, címe, Kapcsolattartó neve, telefon, telefax száma, e-mail címe.  II. Szakmai tevékenység végzésére vonatkozó alkalmasság előírása:  Az eljárásban nem lehet ajánlattevő, aki a szerződés szerinti szolgáltatás teljesítéséhez szükséges engedély(ek)kel nem rendelkezik.  Szakmai tevékenység végzésére vonatkozó alkalmasság igazolása: Benyújtandó másolatban a tevékenység végzéséhez szükséges engedély(ek) |

**VI.2) Az összefoglaló tájékoztatás megküldésének dátuma:***(2017/05/nn/)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1*szükség szerinti számban ismételje meg*

3*súlyszám helyett fontosság is megadható*

4*súlyszám helyett fontosság is megadható; ha az ár az egyetlen értékelési szempont, súlyszám nem szükséges*

**…/2017. (…) Kt. számú határozat 2. melléklete**

**SZÁLLÍTÁSI SZERZŐDÉS**

amely létrejött egyrészről **Tiszavasvári Város Önkormányzata (székhely: 4440 Tiszavasvári, Városháza tér 4. képviseli: Dr. Fülöp Erik Sándor polgármester), mint megrendelő (**a továbbiakban: **Megrendelő),**

másrészről …………………………… **egyéni vállalkozó** **(székhely:…………………………………………….), mint Hulladékszállító** (a továbbiakban: **Hulladékszállító) továbbiakban Megrendelő és Hulladékszállító együtt: Felek** között alulírott napon, időben és helyen, az alábbi feltételek szerint:

1. Megrendelő megrendeli, Hulladékszállító elvállalja Hulladékszállító által Megrendelő részére használatba adott hulladéktároló edényből (továbbiakban: gyűjtőedény) a hulladékszállítás, -ártalmatlanítás, és -kezelés elvégzését az alábbiak szerint:

1.1. A gyűjtőedény térfogata: 5000 liter

1.2. A gyűjtőedény mennyisége: 8 db

1.3. A gyűjtőedény bérleti díja/db: 3500 Ft + ÁFA/ hónap

1.4. A gyűjtőedény telepítési helye:

|  |  |  |
| --- | --- | --- |
|  | **Helymeghatározás (Tiszavasvári)** | **Konténerek száma** |
| **1.** | Erdő u. | 1 db |
| **2.** | Keskeny u. | 1 db |
| **3.** | Kun Béla u. | 1 db |
| **4.** | Bereznai u. | 1 db |
| **5.** | Víz u. | 1 db |
| **6.** | Józsefháza | 1 db |
| **7.** | Széles utca | 1 db |
| **8.** | Jázmin u. | 1 db |

1.5. A gyűjtőedény szállításának gyakorisága: hetente két alkalommal, kivéve az 1.6. pontban foglaltakat.

1.6. Hulladékszállító vállalja, hogy amennyiben Megrendelő vagy az általa megbízott személy részéről az 1.5. pontban meghatározott szállítási gyakoriságon kívül felmerül az 1.4. pontban meghatározott konténerek soron kívüli szállításának igénye, azt Hulladékszállító jelen szerződésben foglalt feltételek szerint lehetőség szerint – előzetes egyeztetés alapján- haladéktalanul elszállítja.

1. Jelen szerződés 2O17. …………….….. napjától 5 év határozott időtartamra jön létre, azaz 20……………………………….. napjáig tart.
2. Hulladékszállító vállalja, hogy Tiszavasvári város közigazgatási területén – a köztisztasági feladatok ellátásával összefüggésben, valamint az elhagyott, illetve ellenőrizetlen körülmények között elhelyezett - keletkező kommunális jellegű hulladékot 28.OOO Ft + ÁFA/ szállítás/kezelés/ártalmatlanítás díjért elszállítja, és gondoskodik a hulladéknak a mindenkori jogszabályoknak megfelelő kezeléséről és ártalmatlanításáról.
3. Hulladékszállító nyilatkozik arról, hogy a hulladékszállítási tevékenységet az Országos Környezetvédelmi és Természetvédelmi Főfelügyelőség engedélye alapján végzi. (Hulladékgazdálkodási engedély iktatószáma:…………………….).
4. Megrendelő vállalja, hogy a gyűjtőedényekben kizárólag a mindenkori aktuális jogszabályoknak megfelelően szilárd és nem veszélyes hulladék kerül elhelyezésre, ennek megszegése esetén a hulladék elszállítását Hulladékszállító megtagadhatja, a további következmények Megrendelőt terhelik, melyek különösen az alábbiak lehetnek:

5.1 Amennyiben a Hulladékszállító által jelen szerződés keretei között elszállított hulladékot a kezelést és ártalmatlanítást végző cég a Hulladékszállító által megállapítottól eltérő EWC kódszámú hulladéknak minősíti, ezt a körülményt Hulladékszállító haladéktalanul köteles jelenteni Megrendelő felé.

5.2 Amennyiben az 5.1 pontban megjelölt körülmény jelen szerződés 3. pontjában meghatározott díjhoz képest többletköltséget jelent, Megrendelő vállalja, hogy azt – a Felek közötti előzetes egyeztetést, valamint a többletköltség Hulladékszállító által hiteles dokumentumokkal történő igazolását (számla) követően – az erről szóló igazolás (számla) Megrendelő általi kézhezvételét követő 8 napon belül megtéríti Hulladékszállító részére.

5.3. Amennyiben az 5.1. pontban foglaltak bekövetkezése miatt a Megrendelő használatában lévő konténerek tisztítása, fertőtlenítse szükséges, Megrendelő vállalja, hogy az ezzel kapcsolatosan felmerülő többletköltséget – a Felek közötti előzetes egyeztetést, valamint a többletköltség Hulladékszállító által hiteles dokumentumokkal történő igazolását (számla) követően – az erről szóló igazolás (számla) Megrendelő általi kézhezvételét követő 8 napon belül megtéríti Hulladékszállító részére.

1. Felek kötelesek a szerződést érintő bármilyen változást legkésőbb a megváltozott körülmény bekövetkezésétől számított 8 napon belül a másik félnek bejelenteni, kivéve a 6.1 pontban foglaltakat.

6.1. Hulladékszállító köteles haladéktalanul bejelenteni Megrendelő részére, ha a jelen szerződés tárgyát képező tevékenység ellátására jogosító dokumentumaiban – különösen a hulladékszállításra vonatkozó hatósági engedély adataiban – bárminemű változás következik be, ideértve a tevékenység végzésére való jogosultságban bekövetkező változást is.

1. Megrendelő vállalja, hogy a gyűjtőedény elhelyezését hozzáférhető helyen és módon biztosítja annak érdekében, hogy a gyűjtőedény elszállítása zavartalanul megtörténhessen.
2. Megrendelő köteles gondoskodni a Hulladékszállító által Megrendelő részére használatba adott gyűjtőedény megőrzéséről, épségéről, rendeltetésszerű használatáról. Megrendelő vállalja, hogy a használatába adott gyűjtőedény nem rendeltetésszerű használatából eredő károsodás eredményeként bekövetkező anyagi kárt Hulladékszállító részére megtéríti, az alábbiak szerint:

9.1. Hulladékszállító a 9. pontban meghatározott kár bekövetkezésekor köteles a kár következtében használhatatlanná vált hulladékgyűjtő edény pótlására vonatkozóan 3 árajánlatot bekérni, figyelembe véve azt a tényt, hogy a kár meghatározásánál kizárólag ugyanolyan paraméterekkel rendelkező gyűjtőedény vehető figyelembe, amelyet jelen szerződés keretében végzett tevékenység megkezdésekor Felek között létrejött átadás-átvételi jegyzőkönyv melléklete tartalmaz. Felek előzetes egyeztetése alapján Hulladékszállító az összességében legkedvezőbb árajánlatban foglalt összeg számlázására jogosult Megrendelő felé.

1. Megrendelő köteles jelen szerződés bármilyen okból történő megszűnése esetén 8 napon belül Hulladékszállító által Megrendelő részére – a tevékenység megkezdésekor külön átadás-átvételi jegyzőkönyv alapján - használatba adott gyűjtőedényeket rendeltetésszerű használatra alkalmas állapotban átadni.
2. Hulladékszállító kiköti, a Megrendelő tudomásul veszi, hogy a Hulladékszállító által Megrendelő részére használatba adott gyűjtőedények szállítását kizárólag Hulladékszállító jogosult elvégezni.
3. Hulladékszállító jogosult havi elszámolással számlát kiállítani Megrendelő felé. Megrendelő vállalja, hogy a számla végösszegét, a számla Megrendelő által történő kézhezvételét követő 8 napon belül átutalással kiegyenlíti ………………………………………………………………….számú bankszámlájára.
4. A jelen szerződés tárgyát képező hulladék szállításának Hulladékszállító által történt elvégzését igazoló dokumentum Megrendelő képviselője által aláírt (igazolt) szállítólevél, a hulladék kezelésének és ártalmatlanításának Hulladékszállító által történő gondoskodását igazoló dokumentum az erről kiállított számla.
5. Megrendelő tudomásul veszi, hogy jelen szerződés 12. pontjában meghatározott számla kiegyenlítésének elmaradása esetén Hulladékszállító követelését jogi úton érvényesítheti, késedelmes fizetés esetén Megrendelő a Ptk szerinti késedelmi kamat fizetésére köteles.
6. Jelen szerződést bármelyik fél jogosult írásban, 60 napos felmondási idővel, indokolás nélkül felmondani.
7. Jelen szerződést Felek abban az esetben jogosultak azonnali hatállyal, a másik félhez intézett írásba foglalt, indokolt nyilatkozattal felmondani, ha a másik fél a szerződésben foglalt valamely lényeges kötelezettségét írásbeli felszólítás ellenére, az abban foglalt határidőig sem teljesíti.
8. A jelen szerződésben nem szabályozott kérdésekben a Ptk., valamint a vonatkozó jogszabályok rendelkezései az irányadóak.
9. Tiszavasvári Város Önkormányzat Képviselő-testülete … /2016. (VIII.15.) Kt. számú határozatával felhatalmazta Dr. Fülöp Erik Sándor polgármestert jelen szerződés aláírására, valamint jelen szerződés 1.6. pontjában foglalt soron kívüli szállítás megrendelésére, valamint jelen szerződés 9. pontjában meghatározott kár felmerülésekor szükséges intézkedések megtételére, a 9. pontban foglaltak szerint.
10. Felek megállapodnak abban, hogy a jelen szerződésből fakadóan közöttük felmerülő vitákat mindenekelőtt megkísérik békés úton rendezni. Ennek eredménytelensége esetén Felek kikötik a Nyíregyházi Törvényszék illetékességét.
11. Jelen szerződés 5 eredeti példányban készült. Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt aláírták.

Tiszavasvári, 2017. …………………….

…………………………………….. ……………………………………..

**Tiszavasvári Város Önkormányzata .…………….**

**képviseli Dr. Fülöp Erik Sándor polgármester ……………………..**

**Megrendelő Hulladékszállító**